cyanic-selkie/wikianc huggingface dataset:
Rueben Mayes
Profesjonell karriere
Mayes ble valgt i tredje runde (#57) i NFL Draft 1986 av New Orleans Saints. Han ble også valgt som nummer to i Canadian Football Leagues draft av Saskatchewan Roughriders, men spilte aldri i CFL. Associated Press utpekte ham til NFL Offensive Rookie of the Year Award det året, og til tross for at ofte pådro seg skader ble han utvalgt til Pro Bowl to ganger. Etter fem sesonger med Saints ble Mayes byttet til Seattle Seahawks i april 1992, hvor han spilte ut sine to siste år i ligaen.
Senere liv
Etter NFL involverte Mayes seg i veldedig arbeid for bedre utdannelse for utsatt ungdom. Han fikk senere en mastergrad og returnerte til WSU som en administrator. Per november 2018 var han Chief Development Officer at Pullman Regional Hospital. Sønnen Logan var en trestjerners linebacker ved Marist Catholic High School i Eugene i Oregon, og gikk i likhet med faren på Washington State.
Mayes er en av kun fem personer fra Saskatchewan som har spilt i NFL. De andre var Arnie Weinmeister, Jon Ryan, Ben Heenan, Brett Boyko og Brett Jones. Dokumentarfilmen The Saint from North Battleford fra 1989, regissert av Selwyn Jacob, omhandlet Mayes.
Bernhard Steckmest
Bernhard Christoph Steckmest (født 1846 i Hamburg, død 1926 i Oslo) var en tyskfødt, norsk arkitekt. Han er kjent som en sentral representant for nygotikken i historismen, som særlig preget den såkalte «Hannoverskolen». Han var en av de mest sentrale arkitektene under byggeboomen på slutten av 1800-tallet. Han har tegnet en rekke kjente bygninger, særlig i Oslo.
I perioden 1904–1912 var han medlem av Kristiania bygningskommisjon og satt noen år i skattetakstkommisjonen, og han hadde i disse årene liten egen produksjon som arkitekt.
Arkitekt Steckmests vei på Ormøya er oppkalt etter Bernhard Steckmest.
Skimmel
Skimmel kan vise til
14. serierunde i Tippeligaen 2009
14. serierunde i Tippeligaen 2009 startet lørdag 20. juni med to kamper, én kamp klokken 16:00 og én kamp klokken 18:00. Runden avsluttet med seks kamper søndag 21. juni, fem kamper klokken 18:00 og én kamp 20:00.
Brian Holm
Brian Holm (født 2. oktober 1962 i København, Danmark), er en tidligere landeveissyklist og nåværende leder i Omega Pharma-Quick Step. Han ble proff i det belgiske laget Roland – Van de Ven i 1986 og etter 7 sesonger i Belgia flyttet han til Tyskland og Team Telekom foran 1993-sesongen. Holm var hjelperytter mesteparten av sin karriere. Sin siste sesong syklet han for det nye danske profflaget Team Home – Jack & Jones, forløperen til Team CSC, og Team Acceptcard
I februar 2003 ble han ansatt i Team Telekoms sportslige ledelse, hvor han var helt til laget ble lagt ned etter 2011-sesongen.
I 2002 utgav han boken "Smerten Glæden: erindringer fra et liv på cykel", hvor han innrømmet å ha brukt doping på 90-tallet. I mai 2007 innrømmet han å ha tatt EPO to ganger i 1996.
Litteraturåret 1986
Litteraturåret 1986 er en oversikt over utgivelser, hendelser, prisvinnere og avdøde personer med tilknytning til litteratur i 1986.
Magne Tobias Sørensen
Magne Tobias Sørensen (født 29. desember 1931 i Haugesund, død 24. mai 2015) var generalmajor i Luftforsvaret. Han var blant annet sjef for Ørland hovedflystasjon, sjef for luftstridskreftene i Nord-Norge 1978–81, Generalinspektør for Luftforsvaret 1981–85, forsvarsattaché i Washington og kommandant på Akershus festning fra januar 1990 til april 1991.
Larvik Sjøfartsmuseum
Larvik Sjøfartsmuseum er et museum i Larvik kommune i Vestfold fylke. Museet er åpent for publikum i sommersesongen. Larvik Sjøfartsmuseum er ett av tre visningssteder ved Larvik Museum, i tillegg til Herregården og Verksgården. Larvik museum er en avdeling av Vestfoldmuseene IKS.
Larvik Sjøfartsmuseum ligger i Den Gamle Tollbod i Kirkestredet 5. Nåværende bygning ble reist 1730 og er fredet.
Ospeskogveien (Oslo)
Ospeskogveien er en vei som går fra Sørkedalen i bydel Vestre Aker i Oslo og innover i Marka. Den går vestover fra Sørkedalsveien ved Skansebakken. Veien krysser Heggelielva etter å ha gått parallelt med den på sørsiden et stykke. Nordøst for Sloradammen er en forgrening. Den ene grenen dreier nord og passerer plassen Ospeskog (gnr./bnr. 19/19; tidligere plass under Lyse ), mens den andre grenen går vestover og møter Gråseterveien (for andre gang). Det er bom på veien like vest for Øvre Lyse.
Navnet ble vedtatt i 2014.
Kopparmora
Kopparmora er et tettsted i Värmdö kommune i Stockholms län i landskapet Uppland i Sverige. I 2010 hadde tettstedet 631 innbyggere.
Björnömalmen och Klacknäset
Björnömalmen och Klacknäset er et tettsted i Värmdö kommune på øyen Ingarö i Stockholms län i landskapet Uppland i Sverige. I 2010 hadde tettstedet 624 innbyggere.
Stavsnäs
Stavsnäs er et tettsted i Värmdö kommune i Stockholms län i landskapet Uppland i Sverige. I 2010 hadde tettstedet 810 innbyggere.
Norskehavet
Norskehavet er den delen av Atlanterhavet som ligger mellom Norge, Svalbard og Island. I øst grenser Norskehavet mot Barentshavet, i sør mot Nordsjøen, i sørvest mot Atlanterhavet og i vest mot Grønlandshavet. Grensa mot Barentshavet trekkes langs ei linje mellom Sørkapp på Spitsbergen over Bjørnøya til Nordkapp. Mot Nordsjøen er 61. breddesirkel valgt som avgrensning; mot Atlanterhavet danner ei linje fra like nord for Shetland over Færøyene til vestspissen av Island grensa. Herfra trekkes ei linje over Jan Mayen til Sørkapp som grense mot Grønlandshavet. I mange sammenhenger blir imidlertid Grønlandshavet regna som en del av Norskehavet.
Den internasjonale hydrografiske organisasjon setter grensa mellom Nordsjøen og Norskehavet ved 61°N. I norsk petroleumsforvaltning settes grensa på sokkelen mellom Nordsjøen og Norskehavet ved 62°N og grensa mellom Norskehavet og Barentshavet ved 71°N.
Oseanografi
Norskehavet får også tilført vann via Østgrønlandsstrømmen. Dette er kaldt, arktisk vann som til dels er danna ved issmelting i Polhavet og derfor lite salt. Mellom Østgrønlandsstrømmen og Atlanterhavsstrømmen foregår det en effektiv blanding i det sentrale Norskehavet.
Overflatevannet i norskehavet kan inndeles i (fra øst mot vest) norsk kystvann med saltholdighet < 35 promille, atlantisk vann med saltholdighet >35 promille og arktisk vann med saltholdighet < 35 promille.
Temperatur og salinitet i sør
Ved Bud hydrografiske stasjon i Hustadvika i Møre og Romsdal måler Havforskningsinstituttet temperatur og salinitet ned til 268 meters dyp i Buadjupet. Her er kyststrømmen ganske saltfattig i øvre lag. Det dypere avvannet er kaldest i mars-april, og saltholdigheten (saliniteten) er på 32-35, lavest i september. Overflatetemperaturen er typisk ca. 5-6°C om vinteren og 11-12°C om sommeren. Saltholdigheten veksler i overflaten mellom 31 og 34. I lag under 150 meter er temperaturen i juli om lag 11°C, og i januar 7-8°C. Kaldest er overflatevannet i mars, med 4,8ºC, mens det lavere enn 150 meters dyp er kaldest i april med gjennomsnittlig 7,4ºC på dybde 250 meter. Den varmeste måneden er august med 13,6ºC i overflatevannet, mens bunnvannet på 250 m er varmest i desember med 8,7ºC.
Målte temperaturer og saltinnhold ved 1 meter dybde og 150 meter de siste årene fordeler seg slik:
Temperatur og salinitet i nord
Havforskningsinstituttet har også en stasjon på Eggum på utsida av Lofoten. Den ligger litt innaskjærs i kyststrømmen som passerer langs yttersida av Lofotveggen. Overflatetemperaturen er typisk ca. 5-6°C om vinteren og 10-12°C om sommeren. Saltholdigheten veksler i overflaten mellom 33 og 35. I lag under 150 meter er temperaturen i juli om lag 6,5°C, og i januar drøyt 7,0°C, mens saltholdigheten er om lag 34-35 hele året. Først på om lag 200 meters dyp når saliniteten stabilt 35.
Målte temperaturer og saltinnhold ved 1 meter dybde og 150 meter de siste årene fordeler seg slik:
Geologi
Geologisk sett er Norskehavet en del av Atlanterhavet, idet Den midtatlantiske ryggen over Island fortsetter gjennom Norskehavet inn i Polhavet. Den midtatlantiske ryggen løper fra Island over Jan Mayen og derfra i nordøstlig retning mot Spitsbergen (Mohnryggen), og deler Norskehavet i to dyphavsbassenger med havdyp på over 3500 m – Norskehavsbassenget og Grønlandsbassenget.
Bunnforhold
Deler av havbunnen er berørt av flere store skred, der det største er Storeggaskredet.
EU (andre betydninger)
EU, Eu, eU og eu kan bety:
Kulturbrauerei
Bygningene på tilsammen 25.000 m² var opprinnelig produksjonssted for Schultheiss-Brauerei (Schultheissbryggeriet) og har siden 1974 vært fredet. Anlegget ble oppført mellom 1871-1926. Det er et av de få intakte industrianlegg i Berlin med bygninger fra slutten av 1800-tallet.
Landis gasskraftverk
Landis gasskraftverk er et varmekraftverk ved Landis i Saskatchewan i Canada. Det har en installert produksjonskapasitet på 79 MW, fordelt på en eldre dampturbin. Brenseltypen er naturgass. Kraftverket stod ferdig i 1975, med oppgradering i 1979. Eier og operatør er selskapet SaskPower.
Kulturbrauerei
Kulturbrauerei brukes i dag til kulturformål og har kino, teater, utstillingslokaler og bevertningssteder.
Arp 299
Arp 299 (har også benevnelsene NGC 3690, IC 694, Mrk 171, VV 118 og KPG 288) er et par vekselvirkende galakser som ligger rundt 150 millioner lysår unna jorden i stjernebildet Store bjørn. Galaksene gjennomførte en nærpassering for rundt 700 millioner år siden som førte til eksplosiv stjernedannelse. I de rundt siste 15 åra har hele seks supernovaer blitt oppdaget i de ytre delene av galaksene, noe som gjør de til ei særmerket system for supernovadannelse. Arp 299 hører til de ultralyssterke infrarøde galaksene. Arp 299 er også lyssterk i det ultrafiolette, og er nummer 171 i B.E. Markarian sin katalog over galakser med kraftig ultrafiolett utstråling.
Svarelva
Svarelva er en elv med utløp fra Urdevannet på svenskegrensa, rett ved riksrøys 5 sør i Aremark kommune.
Det nederste stykket, fra Kasetjernet til Aspern, kalles elva også Holmegilelva. Elva krysses av fylkesvei 106 ved Holmegill kirke.
Tröbigau
Tröbigau (sorbisk: Trjechow) er en landsby i kommunen Schmölln-Putzkau i Fristaten Sachsen i Tyskland. I Tröbigau bor omkring 300 mennesker.
Geografi
Tröbigau hører til landskapet Oberlausitz. Neste by er Bischofswerda med omkring 7 km. Til landkretsens administrasjonssenter Bautzen er det omkring 16 km, til delstaten Sachsens hovedstad Dresden er det omkring 4 mil, og til Tysklands hovedstad Berlin omkring 22 mil, til den tsjekkiske hovedstaden Praha kun 16 mil. Distansen til grensen til Tsjekkia er 2 mil og til Polen 6 mil.
Mesterligaen 2007/2008 gruppe H
Kampene i gruppe H av årets Mesterliga gruppespill startet 19. september og ble avsluttet 12. desember. Gruppens deltakere var engelske Arsenal fra seedingnivå 1, spanske Sevilla fra seedingnivå 2, rumenske Steaua București fra seedingnivå 3 og tsjekkiske Slavia Praha fra seedingnivå 4. De to øverste i gruppen gikk videre til åttendedelsfinale. Mens nummer tre gikk inn i UEFA-cupens 3. runde.
Kampfakta gruppe H, Mesterligaen 2007/2008
1. runde
2. runde
3. runde
4. runde
5. runde
6. runde
Moviestar
«Moviestar» er en populær svensk sang fra 1975 skrevet og spilt inn på plate av artisten Harpo. Den finnes både i engelsk- og svenskspråklig versjon. Arrangør og produsent var Bengt Palmers. Låten ble en verdenshit.
Ås Avis
Ås Avis er en ukeavis for Ås kommune som utgis av Mediehuset Indre Østfold/Follo i Amedia. Første utgave kom 26. mai 2006, og selskapet begynte samtidig å gi ut Vestby Avis i nabokommunen. Konstituert redaktør og daglig leder er Henrik Christie.
Opplag
Bekreftede netto opplagstall fra Norsk Opplagskontroll og Landslaget for Lokalaviser.
Moviestar
Sangen forekom i en reklamefilm for Nissan Primera i 1996/1997 og lyktes som best i å nå en 21.-plass på den svenske singlelisten.
Det finnes også med på det tyske synthpopbandet And Ones album Nordhausen (1997).
Annifrid Lyngstad, kjent fra ABBA korer på låten, sammen med sanger og skuespiller Lena Ericsson.
Norsk versjon
Øivind Hatland og Helge Nilsen har skrevet en norsk tekst. På norsk bærer den også tittelen «Moviestar». Sangen ble utgitt av Helge Nilsens orkester på singlen Triola TN 699 i 1976.
Den lå på en førsteplass på Norsktoppen i 1976 og var det årets mest populære plate. Den har blitt kåret til den syttende mest populære sangen i Norsktoppens historie.
Espen «Shampo» Knutsen ga i 1989 ut en sang med samme melodi som «Moviestar», og med en tekst som bygger på originalteksten. Sangen bærer tittelen «Hockeystar».
Djurö
Djurö er et tettsted og en øy i Värmdö kommune i Stockholms län i landskapet Uppland i Sverige. I 2010 hadde tettstedet 967 innbyggere.
Gravlaks
Gravlaks er en nordisk rett bestående av rå laks som har blitt marinert i salt, sukker og dill. Gravlaks serveres ofte som en forrett i tynne skiver enten på brød eller med kokte poteter med gravlakssaus, en dill- og sennepssaus.
I middelalderen ble gravlaks laget av fiskere som saltet laksen og gjæret den ved å grave den ned i sanden over høyvannslinjen. Ordet gravlaks kommer fra ordene grave/grav og laks, det vil si laks gravd ned i jorda.
Fylkesvei 413
Fylkesvei 413 (Fv413) går mellom Dølemo i Åmli og Steane i Froland. Veiens lengde er 15 km.
Gravlaks
I dag brukes sjelden gjæring i produksjonsprosessen. I stedet blir laksen dynket i en tørr marinade bestående av salt, sukker og dill, og lar den ligge i denne i noen dager. Mens laksen ligger slik, forandrer fuktigheten den tørre marinaden slik at den blir en meget konsentrert lake. Denne metoden kan også brukes på andre fete fisker, men laks er den vanligste. Moderne varianter av marinaden kan blant annet inneholde fennikel og Pernod (en alkoholholdig drikk), svart pepper og korianderfrø, eller pepperrot.
Fylkesvei 413
Før 1. januar 2010 var veien riksvei, etter at regionsreformen trådte i kraft har den status som fylkesvei.
Gravlaks
Gravlaks som selges i butikker blir noen ganger røykt.
Meridian gasskraftverk
Meridian gasskraftverk er et varmekraftverk ved Lloydminster i Saskatchewan i Canada. Det har en installert produksjonskapasitet på 220 MW, fordelt på to eldre dampturbiner og seks små, nye gassturbiner. Brenseltypen er naturgass. Kraftverket er stod ferdig i 1999. Eier og operatør er selskapet TransAlta.
Texas (band)
Bandet ble grunnlagt i 1986 og navnet er inspirert av Wim Wenders' film Paris, Texas fra 1984. Det er et av de mest populære band i Europa de siste tyve årene, og i 1999 var Texas det mest spilte bandet i britisk radio.
Kjente hits omfatter «I Don’t Want A Lover», «Say What You Want», «Summer Son» og «Inner Smile».
Ermine gasskraftverk
Ermine gasskraftverk er et varmekraftverk under bygging i Saskatchewan i Canada. Det får en installert produksjonskapasitet på 94 MW, fordelt på to nye gassturbiner. Brenseltypen er naturgass. Kraftverket ble påbegynt 2008 og skal stå ferdig i 2010. Eier og operatør er selskapet SaskPower.
Fågelvikshöjden
Fågelvikshöjden er et tettsted og en øy i Värmdö kommune i Stockholms län i landskapet Uppland i Sverige. I 2010 hadde tettstedet 1 043 innbyggere.
Sakral
Sakral (fra latin sacer for hellig) er et adjektiv som betyr hellig, og er ofte brukt i religiøs sammenheng. Motsetningen til sakral er profan.
Man bruker ordet i uttrykk som sakral musikk (kirkemusikk), sakral kunst og sakrale bygg (kirker og andre gudshus).
I anatomi og medisin er ordet brukt i betegnelser relatert til korsbeinet (os sacrum) nederst i ryggraden og tilhørende fenomener, som for eksempel sakralvirvelene. Sakral agenesi er en ryggmisdannelse. Begrepet brukes også i sammenstillinger som f.eks. sakraldermoid som viser til området mellom korsbenet og rygghuden.
Solaris (operativsystem)
Solaris er en proprietær avart av operativsystemet UNIX. Frem til 2010 ble det utviklet av Sun Microsystems; idag utvikles det av Oracle Corporation. Solaris er etterfølgeren til SunOS, et operativsystem som var basert på Berkeley Software Distribution (BSD). Første versjon av Solaris ble lansert i mars 1990, og var en implementasjon av UNIX System V Release 4 (SVR4). Det ble også kalt SunOS 4.1. Siste versjon er Solaris 11.4, som ble lansert 26. august 2018. Den blir også kalt SunOS 5.11.4.
Støttet arkitektur var i begynnelsen 32-biter SPARC. Senere ble kodebasen utvidet med x86-32. Solaris hadde også en kortvarig støtte for PowerPC. En versjon for Intel Itanium ble kunngjort i 2007, men ble aldri lansert. Idag kjører Solaris på 64-biter SPARC og x86-64.
Solaris er kjent for skalerbarhet, særlig på datamaskiner basert på SPARC. Det er også kjent for å være et innovativt operativsystem. Det har gitt opphav til viktige nyvinninger som filsystemet ZFS, sporingsverktøyer DTrace, interprosesskommunikasjons rammeverket Doors, Solariskontainere og widgetprogrammet Time Slider. Solaris er sertifisert etter Single UNIX Specification, og følger standardene POSIX 2008 og UNIX 03.
Historie
Den 18. oktober 1988 kunngjorde AT&T og Sun Microsystems et samarbeid for å forene datidens mest populære UNIX-varianter: 4.3BSD, UNIX System V Release 3 (SVR3) og Xenix. Dette resulterte i lanseringen av Unix System V Release 4 (SVR4) i 1989.
Yanbu
Yanbu (arabisk: ‏ينبع البحر‎) er en by i Saudi-Arabia som ligger ved Rødehavet, om lag 170 km vest for Medina. Byen hadde nesten 190 000 innbyggere i 2005.
Solaris (operativsystem)
Historie
4. september 1991 kunngjorde Sun Microsystems at de ville erstatte det eksisterende BSD-baserte UNIX-operativsystemet SunOS 4 med et nytt produkt basert på SVR 4. Det interne navnet på dette operativsystemet var SunOS 5, men i markedsføringsøyemed fikk det navnet Solaris 2.4. Påfølgende vedlikeholdsversjoner av SunOS 4.1.x ble kalt Solaris 1, men navnet Solaris brukes nå i all hovedsak som betegnelse på SVR4-baserte SunOS-versjoner fra 5.0 og oppover.
Yanbu
Hovednæringsvei i byen var opprinnelig basert på pilegrimstrafikk og eksport av jordbruksprodukter, særlig dadler. Etter at havnen i byen ble utvidet, har byen overtatt mye av presset på Jidda. Petrokjemisk industri er også viktig i byen.
Solaris (operativsystem)
Historie
Den nye versjonen inneholdt i tillegg til SunOS inneholdt det grafiske brukergrensesnittet OpenWindows, ONC+, nettverksstøtte og andre tillegg. Versjonsbetegnelsen til Solaris inneholder versjonsnummeret til SunOS, f.eks. inneholder Solaris 2.4 SunOS 5.4. Etter Solaris 2.6 opphørte bruken av hovedversjonsnummeret «2», slik at den versjonen av Solaris som inneholder SunOS 5.7 fikk versjonsnummer 7.
Støttede arkitekturer
Det ble lansert en PowerPC-versjon av Solaris 2.5.1 i 1996, men støtten for denne arkitekturen ble utelatt fra den påfølgende Solaris 2.6. I januar 2006 begynte en gruppe utviklere fra miljøet rundt nettstedet Blastwave arebidet med en PowerPC-versjon av Solaris. Denne versjonen fikk navnet Polaris. Samme år ble det opprettet et OpenSolaris-prosjekt med utgangspunkt i Polaris samt et Sun Labs-prosjekt med navnet Pulsar; dette prosjektet er fortsatt aktivt per mai 2009.
En Intel Itanium-versjon av Solaris ble annonsert i 1997, men denne versjonen kom aldri på markedet.
I november 2007 demonstrerte IBM, Sun og Sine Nomine Associates en tidlig versjon av OpenSolaris på System z på en IBM System z stormaskin under virtualiseringssystemet z/VM. Dette varianten fikk navnet Sirius. I oktober 2008 var en prototype ferdig, og i november samme år autoriserte IBM sine IFL-prosessorer for kjøring av Sirius på System z.
Plattformstrategi og leverandørstøtte
Solaris støtter kjøring på et stort antall prosessorer, og er derfor kjent for å være velegnet for symmetrisk flerprosessering. Historisk har integrasjonen med Suns SPARC-maskinvare vært tett, og kombinasjonen Solaris og SPARC markedsføres gjerne som en integrert pakke. Dette har gitt robuste systemer, men med et betydelig prispåslag i forhold til systemer basert på x86 og x86-64.
Solaris har støttet x86-baserte systemer siden versjon 2.1, med unntak av en periode rundt 2002 der Sun stoppet utviklingen av x86-versjonen. Den så langt siste versjonen, Solaris 10, støtter 64-bits x86-applikasjoner. Dette har muliggjort en større strategisk satsing fra Suns side på systemer basert på den etter hvert svært utbredte x86-64-plattformen. Sun har de siste årene satset tungt på markedsføring av Solaris sammen med sine egne x86-64-arbeidstasjoner og -servere.
En rekke andre store leverandører, slik som IBM, Dell, Hewlett Packard, Intel og Fujitsu Siemens, leverer Solaris som fullt støttet operativsystem på sine systemer.
Skrivebordsmiljø
Tidlige utgaver av Solaris ble levert med OpenWindows. Dette ble fulgt av Common Desktop Environment (CDE) i Solaris 2.6, og Suns GNOME-baserte Java Desktop System som benyttes i Solaris 10.
Lisens
Lisensen som er brukt for de åpne delene av Solaris (OpenSolaris) er Common Development and Distribution License (CDDL). Opphavet til OpenSolaris er de delene av Solaris som siden 14. juni 2005 har blitt relisensiert under CDDL. Framtidige versjoner av Solaris er planlagt basert på OpenSolaris.
Johanne Kolstad
Johanne Kolstad, i Amerika kjent som Johanna Kolstad, (født 25. februar 1913 på Øvre Nordsinni ved Dokka i Nordre Land, død 5. september 1997) var en norsk skihopper som var aktiv på 1930-tallet. Hun var en av få kvinnelige skihoppere i sin tid, og ble sammen med venninnen Hilda «Nusse» Braskerud svært populær blant publikum. Til sammen satte Johanne Kolstad minst tre verdensrekorder i skihopping for kvinner.
Biografi
Tidlig hevdet Johanne Kolstad og Nusse Braskerud seg godt mot guttene, men de ble nektet å delta i renn på lik linje med guttene, og måtte i stedet nøye seg med å åpne rennene eller hoppe mellom guttenes/mennenes to omganger. Sin første verdensrekord satte Johanne Kolstad i Odnesbakken i Søndre Land 18. januar 1931, da hun hoppet 46,5 meter.
OL i Lake Placid i 1932 satte fart i amerikanernes interesse for vintersport, ikke minst skihopping. De neste årene ble det bygget flere hoppbakker i USA, og det ble arrangert en rekke populære oppvisningsrenn. Johanne Kolstad ble i 1933 invitert av Norge Ski Club i USA, og turnerte over hele Nord-Amerika i hele 5 år. Kolstad ble svært populær, og ble blant annet kalt The Queen of Skis og The Wonder Girl. Sportslig og karrieremessig høydepunkt nådde hun 6. mars 1938, da hun satte sin fjerde og eneste «offisielle» verdensrekord med 69,5 meter i Berlin, New Hampshire, USA. Denne rekorden ble stående i 35 år fram til Anita Wold nådde 73 meter i 1973.
André Eriksen
André Eriksen (født 22. oktober 1975 på Vestli i Oslo) er en norsk skuespiller med bakgrunn som rapper og breakdancer. Han er også kjent under artistnavnet «Tech Rock» i gruppa Warlocks, og som medlem i breakdancegruppa Atomic B-Boys.
Liv og virke
André Eriksen er oppvokst i Groruddalen i Oslo. Han var tidlig interessert i både rap, breakdance og graffiti, og kan kategoriseres som en ekte «B-boy». André Eriksen startet rapgruppa «Warlocks», sammen med sin tvillingbror, Kevin «Karma» Eriksen og Håkon «Hawk» Lund. Warlocks har hovedsakelig rappet på engelsk, men har også levert et album med norsk lyrikk. André Eriksen og Warlocks vant Alarmprisen i 2002 i klassen hiphop/rap for albumet «Afterlife».
André Eriksen og tvillingbroren startet også breakdancecrewet Atomic B-Boys, sammen med Lars «PayTwo» Undli og Bjørn «Sean» Hagen. Atomic B-Boys er flere ganger norsk mester i «B-boy Crew», breakdancing for grupper. Atomic B-Boys gikk sammen med svenske «Moves Per Minute», skapte «Nasty 9» og ble Skandinaviske mestere i breakdance i 2000. André Eriksen vant NM i «B Boy One on One» i 1997. Guttene kan sies å ha vært foregangsfigurer i det norske hiphop-miljøet.
Han er også en av norges mest profilerte graffiti kunstnere.
André Eriksen debuterte som skuespiller i Nokas-filmen. Siden da har han spilt i en rekke filmer i ut og innland, blant annet Erik Skjoldbjærgs film "Pionér" sammen blant annet Wes Bentley og Aksel Hennie. Fra 2015 spilte han rollen som boksetrener Atle Søgård, i Hotel Cæsar. Nylig er han å se i Tommy Wirkola sin siste film I onde dager.
André Eriksen studerte idrettsfag ved Linderud videregående skole fra 1991 til 1994.
Individuelle seire
NM 1997, B Boy One on One (delt tittel med Lars «PayTwo» Undli). Norwegian HipHop Awards: Årets bboys 2005 (sammen med tvillingbror «Karma»)
Seire med Nasty 9
Scandinavian BOTY 2000
Kaptein Sabeltann og hemmeligheten i Kjuttaviga
Kaptein Sabeltann og hemmeligheten i Kjuttaviga er en teaterforestilling med manus og musikk av Terje Formoe spilt i Kristiansand Dyrepark sommeren 1994 og i Asker i 1995. Det er den andre barne- og familieforestillingen om Formoes sjørøverfigur Kaptein Sabeltann (etter Kaptein Sabeltann og skatten i Kjuttaviga).
Når forestillingen ble spilt på Hvalstrand i Asker, sommeren 1995 gikk stykket under navnet Kaptein Sabeltann og grusomme Gabriels hemmelighet. Dette var pga. bruddet mellom Terje Formoe og Kristiansand Dyrepark.
Forestillingen ble filmet sommeren 1994 og gitt ut på VHS av Egmont senere på året. Forestillingen ble også utgitt på lydbok.
Handling
Det har gått et par år siden Kaptein Sabeltann forsvant fra Kjuttaviga etter å ha tapt fektekampen mot Sjømannen Ruben. Fra den dagen ble igjen godt å leve for våre venner. Tante Bassa er så lettet og glad at hun går omkring å traller og synger i vertshuset sitt nesten hele dagen. Vesle Sunniva er blitt en liten forelsket dame i løpet av sommeren, i Rubens hus har nemlig en ung mann med blå øyne, lang, lyst hår og ring i øre flyttet inn. Pinky som før kalte seg verdens yngste sjørøver er blitt sjømannen Rubens beste venn og medhjelper. I dag er Sunniva, Tante Bassa og Ruben travelt opptatt med å stelle i stand til et overraskelseselskap for Pinky, han har nemlig fødselsdag, men innbiller seg at han har greid å holde det hemmelig for vennene sine. Men dessverre, freden i Kjuttaviga skal ikke vare så lenge. I skyggene kommer det pirater og slue sjørøvere fra alle kanter.
Kassett- og CD-utgivelse
I 1994 ble forestillingen utgitt på kassett og CD av Grappa Musikkforlag. Utgivelsen har en lengde på ca 1 time.
VHS- og DVD-utgivelse
Den 16.-19. juli 1994 ble det gjort opptak av forestillingen. Den ble først vist på NRK og ble senere på høsten lansert på video av Egmont.
Denne versjonen varer i 65 minutter
Per-Oscar Jacobsen
Per-Oscar Jacobsen (født 27. mars 1946) er pensjonert generalmajor i Luftforsvaret. Han har vært sjef for Ørland hovedflystasjon og han var generalinspektør for Luftforsvaret 1997-2000.
Karriere
Jacobsen ble elev ved Luftforsvarets flygeskole i 1965, og fikk jagerflygerutdanning i Canada. Etter en periode som flyger ved 332 skvadron kom han inn på Luftkrigsskolen i 1967. Etter uteksaminering i 1969 kom han tilbake til 332 skvadron, før han ble beordret til 338 skvadron på Ørland hovedflystasjon. I 1975 begynte Jacobsen som flyger i SAS. Men etter to år var han tilbake som jagerflyger på Ørland. Her var han skvadronsjef fra 1981 til 1983. Etter stabsskole i Storbritannia 1983-1984 var han en periode ved Luftforsvarsstaben, før han i 1986 ble operasjonsgruppesjef på Ørland. Fra 1988 var han tre år i NATO-tjeneste i Storbritannia, før han fra 1991 var stasjonsjef på Ørland. I denne perioden var han også elev ved Forsvarets høgskole.
Fra 1993 var Jacobsen beordret som kommandør for luftstridskreftene i Nord-Norge. Denne stillingen hadde han i et år før han ble beordret til tilsvarende stilling i Forsvarskommando Sør-Norge. I mars 1997 ble han beordret til stillingen som Luftforsvarets øverste militære leder, Generalinspektøren for Luftforsvaret (GIL).
Faxe Bryggeri
Faxe er et bryggeri, som ligger i byen Faxe. Faxe Bryggeri har Europas største produksjon av eksportøl. Bryggeriet ble grunnlagt i 1901 av ekteparet Nikoline og Conrad Nielsen. Den gang het det Fakse Dampbryggeri, men etter ektemannens bortgang døpte Nikoline bryggeriet til Faxe Bryggeri. Hun styrte bryggeriet med stor suksess, og ble kjent i København og områdene rundt for sine gode milde ales. Bryggeriet fikk i etterkrigsårene en god posisjon i eksportmarkedet og ble kjent i utlandet som "Den Store Dansken" som var betegnelsen på bryggeriets karakteristiske enliters ølboks.
Per-Oscar Jacobsen
Karriere
Etter perioden som GIL var Jacobsen nestkommanderende ved Combined Air Operations Centre i High Wycombe (CAOC 9), før han avsluttet sin militære karriere som sjef ved CAOC 3 på Reitan i 2005.
Faxe Bryggeri
Etter en fusjon med blant annet Ceres ble Faxe Bryggeri i 1989 en del av Bryggerigruppen A/S som i 2005 skiftet navn til Royal Unibrew A/S.
Faxe Bryggeri har også en betydelig produksjon av leskedrikker og begynte i 2006 også å tappe kildevann med merket Egekilde, etter opphøret av Royal Unibrews salgsavtale om Ramlösa-vann.
Produkter
Faxe Bryggeri produserer blant annet følgende:
Datarevisjon
Datarevisjon (egnelsk: data auditing) er aktiviteten med å etterse at data holder ønsket kvalitet.
For eksempel om en adresse har gatenavn, så forventes det (normalt) at den også har et husnummer.
Da man bruker avvik, er det viktig å kunne definere presist hva man venter å finne. Man bruker derfor egne konsistensregler, lister med gyldige verdier for enkeltfelter (gjerne hentet fra en Ontologi).
Chris Gueffroy
Chris Gueffroy (født 21. juni 1968, død 6. februar 1989 i Øst-Berlin) var den siste personen som forsøkte å flykte over Berlinmuren og som ble drept under forsøket.
Sammen med vennen Christian Gaudian forsøkte Gueffroy natten mellom 5. og 6. februar 1989 å flykte fra Øst-Berlin til Vest-Berlin ved Britz-kanalen. De to trodde at ordren om å skyte flyktninger hadde blitt opphevet. Etter å ha klatret opp det siste metallgjerdet ble de oppdaget, og ble beskutt. Gueffroy ble truffet av en kule i brystet og døde, 20 år gammel. Gaudian ble arrestert av grensetroppene, sterkt skadet.
Chris Gueffroys mor ble dagen etter tilkalt til politihovedkvarteret i Øst-Berlin «for oppklaring av et saksforhold», hvor hun fikk vite at hennes sønn «hadde begått et attentat mot en militærenhet og døde for få timer siden». Gaudian ble dømt til tre års fengsel for «alvorlig forsøk på ulovlig grensepassering». Han slapp ut i september samme år og 17. oktober, kort før murens fall, fikk han reise til Vest-Berlin.
De fire grensevaktene som deltok i drapet på Gueffroy og arrestasjonen av Gaudian mottok en utmerkelse fra sjefen for Grenzkommando Mitte og 150 mark hver. Etter gjenforeningen ble de stilt for retten i Berlin. To ble løslatt i januar 1992, en fikk en betinget dom. Den siste, Ingo Heinrich, som var ansvarlig for det dødelige skuddet, ble først dømt til tre og et halvt års fengsel. Høyesterett reduserte straffen til to års fengsel i 1994.
21. juni 2003, som ville vært hans 35-årsdag, ble et monument til minne om Gueffroy, utført av kunstneren Karl Biedermann, satt opp ved bredden av Britz-kanalen.
I 2000 ble to SED-funksjonærer og tidligere politbyråmedlemmer, Siegfried Lorenz og Hans-Joachim Böhme, tiltalt for drapet på Gueffroy og to andre unge flyktninger, men ble frikjent. Saken kom opp på nytt i 2004, og Lorenz og Böhme ble dømt til betingede fengselsstraffer på 15 måneder hver. Dommeren la vekt på at det hadde gått svært lang tid siden drapene. Dette var den siste straffesaken mot DDR-ledere for drapene ved muren.
Chris Gueffroy tilhørte en hugenottisk familie.
Holloway fengsel
HM Prison Holloway er et kvinnefengsel i Islington, London. Det ligger i enden av Parkhurst Road, et navn som forvirrende nok deles med Parkhust fengsel. Holloway Castle er et vanlig kallenavn på fengselet.
Det ble åpnet i 1852 som et blandet fengsel, men på grunn av det økte kravet til plass for kvinnelige fanger ble det gjort om til et rent kvinnefengsel i 1903.
I det 20. århundre ble det utført fem henrettelser i Holloway. Den mest kjente av de dødsdømte var Ruth Ellis, som den 13. juli 1955 ble den siste kvinne som ble hengt i Storbritannia.
Fengselet ble ombygget i 1970-årene, og er fortsatt i bruk. Pr. 2005 var det plass til 485 fanger.
Eik (andre betydninger)
Eik eller Eick kan vise til:
MS «Stena Danica»
MS «Stena Danica» er navnet på flere av fergene som har blitt operert av Stena Line:
Margarete, erkehertuginne av Østerrike
Margarete, erkehertuginne av Østerrike (født 10. januar 1480 i Brussel, død 1. desember 1530 i Mechelen) var en prinsesse fra Habsburg, datter av keiser Maximilian I av det tysk-romerske rike og Maria av Burgund.
Liv og virke
I 1483 ble hun forlovet til dauphin (kronprins) av Frankrike, den senere kong Karl VIII av Frankrike, og brakte med seg en medgift bestående av landområdene Franche-Comté og Artois som ble lagt under formynderskapet til kong Ludvig XI av Frankrike, se Traktaten av Arras (1482). Etter at Karl opphevet traktaten og giftet seg med Anne av Bretagne dro Margarete tilbake til sin far i 1493.
I 1497 ble hun gift med Johan av Aragón og Castilla, infante (kronprins) av Spania (1478–1497), sønn og arving av kong Ferdinand II av Aragón og dronning Isabella I av Castilla, men han døde etter bare seks måneder. Johan etterlot henne gravid, men hun fødte senere et dødfødt barn.
I 1501 giftet hun seg med Philibert II, hertug av Savoia (1480–1504) som døde tre år senere. Dette ekteskapet var også barnløst. Hun ble utpekt for første gang som guvernør av det habsburgske Nederlandene (1507–1515) og ble formynder av sin unge nevø Karl, den framtidige Karl V av det tysk-romerske rike.
Margarete fungerte som mellomledd mellom sin far og hans undersåtter i Nederlandene. Hun forhandlet fram en handelsavtale med England som favoriserte flamske tekstilinteresser og hun spilte en rolle i dannelsen av Forbundet av Cambrai (1508).
Etter at Karl V ble myndig i 1515 gjorde han opprør mot Margaretes påvirkning, men innså snart at hun var en av hans beste rådgivere, og hun ble igjen guvernør for Nederlandene (1519–1530) fram til hun døde. I 1529, sammen med Louise av Savoia, forhandlet hun fram Cambrai-traktat av 1529, den såkalte Kvinnenes fred.
Det er en statue av henne rett ved Mechelenkatedralen. Hennes regime var en periode som besto av stort sett fred og framgang for Nederlandene, skjønt den protestantiske reformasjonen hadde så vidt begynt, spesielt i nordlige Nederlandene. De første protestantiske martyrer ble brent i 1524 og 1525. Hun hadde noen problemer med å holde Karl, hertug av Guelders, under kontroll. Hun fikk ham til å signere Gorinchemtraktaten i 1528, men problemet var ikke endelig avklart i hennes tid.
Litteratur
Skjønnlitteratur
William Travilla
William Travilla (født 22. mars 1920 på Santa Catalina Island i California i USA, død 2. november 1990 i Los Angeles), bedre kjent som bare Travilla, var en amerikansk Oscar-vinnende kostymedesigner i Hollywood. Han er blant annet kjent for klærne han designet for Marilyn Monroe i åtte av hennes filmer.
Karriere
William Travilla begynte sin designerkarriere som 16-åring med selge kostymeskisser til burleskdanserinner i Los Angeles for rundt fem dollar stykket.
William Travilla kom i 1942 til Hollywood og arbeidet først med B-filmer. Han fikk imidlertid fikk kontrakt med Warner Bros. som 24-åring og var på dette tidspunktet den yngste kostymedesigneren som hadde kontrakt med ett av de store filmselskapene. Han jobbet for det meste med b-filmer, men dette endret seg etter at han vant Oscar for beste kostymedesign i 1950, for Don Juans eventyr.
Travilla jobbet for det meste hos 20th Century Fox og blant hans mest kjente filmer er Viva Zapata! (1952), Herrer liker blonde piker (1953), Gresskar i nød (1955), Og så kom regnet (1955), Men de giftet seg med brunetten (1955), Fryktløse menn (1955), Bus Stop (1956) og Pillenes paradis (1967). Han designet kostymene til Marilyn Monroe i åtte av hennes filmer. Blant disse er flere av hennes mest kjente filmkostymer.
William Travilla ble nominert til Oscar for beste kostymedesign tre ganger til, for Gift med en millionær (1953), Show business (1954) og The Stripper (1963).
På slutten av 1970-tallet designet Travilla for det meste for TV-produksjoner. En av hans mest kjente prosjekter fra denne perioden er miniserien Tornefuglene fra 1983, som skaffet han én Emmy-nominasjon. Han ble nominert til Emmy sju ganger og vant prisen to ganger: For The Scarlett O'Hara War (1985) og for én episode av Dallas.
I 1989, året før han døde, ble han belønnet med en Lifetime Achievement Award av Hispanic Designers Inc. I 2006 ble han posthumt innlemmet i Costume Designers Guilds Hall of Fame.
William Travilla døde av lungekreft 2. november 1990 på Good Samaritan Medical Center i Los Angeles.
Brynhild Marie Foss
Brynhild Marie Foss (født 12. april 1978) er en norsk lokalpolitiker (Senterpartiet) fra Svatsum. Hun er utdannet sosionom.
Foss ble valgt inn i kommunestyret i Gausdal i 1999, og ble gjenvalgt ved valget i 2003. Hun stilte ikke til valg i 2007, og er dermed for tiden ikke aktiv politiker.
Fraksjon (kjemi)
Fraksjon
Hydrokarboner med omtrent samme kokepunkt danner én fraksjon – Råolje består av svært mange forskjellige hydrokarboner. Flere av disse har ganske like kokepunkter. Ved destillasjon av råolje klarer man derfor ikke å skille ut stoffene enkeltvis, bare «grovsortere» dem i ulike fraksjoner. Hver fraksjon består av hydrokarboner med kokepunkt innenfor et bestemt temperaturområde.
Kokepunktet for hydrokarboner øker med antall C-atomer i molekylene. De såkalte lette fraksjonene består av hydrokarboner med få C-atomer i hvert molekyl og lave kokepunkter. De tunge fraksjonene består av hydrokarboner med mange C-atomer i hvert molekyl og høye kokepunkter. Fraksjonene i et oljeraffineri kan derfor beskrives både ut fra antall C-atomer i molekylene og ut fra kokepunktene til stoffene.
Østerrike under Sommer-OL 1976
Østerrike under Sommer-OL 1976. Seksti sportsutøvere, femtifire menn og seks kvinner fra Østerrike deltok i femten sporter under Sommer-OL 1976 i Montréal. Østerrike kom på delt 37.-plass med en bronsemedalje. Padleren Günther Pfaff var Østerrikes flaggbærer under åpningsseremonien.
Manusforfatter
En manusforfatter er en person som skriver manuskript for film, TV eller scene. Manusforfatteren kan enten basere sitt manus på en annen forfatters verk ved å bearbeide en roman til dramaform, eller skrive sin egen originale historie.
En forfatter som skriver for sceneproduksjoner kan i tillegg benevnes dramatiker. Men dersom teksten er en bearbeiding eller tilrettelegging av en annen forfatters originaltekst, benyttes som regel betegnelsen manusforfatter.
Manusbanken
En oversikt over norske manusforfattere og deres verker kan finnes i Manusbanken, som er et digitalt arkiv for alle norske manus som er skrevet for teater, film, radio og tv.
Eksempler på bruk av begrepet
Aftenposten 24. november 2011: "Innspillingen av «Halvbroren» nærmer seg slutten. Kun 13 dager gjenstår. (---) Det tok dem ett år å finne crewet som i dag inneholder blant annet Nicolai Cleve Broch, Agnes Kittelsen, Frank Kjosås, Ghita Nørby, Jon Øigarden og Marianne Nielsen. Manusforfatter er Mette Marit Bølstad. Regissør er Per-Olav Sørensen."Glåmdalen 10. juli 2013:"Et musikaldrama skal filmes i en bygård på Kampen. (Bildetekst:) Manusforfatter Per Olav Sørensen (bak) i en bakgård på Kampen med Halvdan Sivertsen, Frank Kjosås, Haddy N?yie, Marion Ravn, Kjersti Elvik, Magnus Grønneberg og Jan Eggum."Aftenposten 8. november 2013:"Fire kvinnelige produsenter inntar filmstøttetoppen med 303 millioner kroner til å lage film. Men det har ikke gitt oss flere kvinnelige regissører og manusforfattere."
Utdanning (utvalg)
Det er ikke noe formelt krav til utdanning for å kunne kalle seg manusforfatter eller arbeide som manusforfatter. Likevel har noen utdanningsinstitusjoner valgt å utarbeide studietilbud for personer som ønsker å spesialisere seg i å skrive manus.
I Norge tilbyr (per 2018) Høyskolen Kristiania et treårig bachelorstudium i studieretningen «Manus».
Scott Brown (politiker)
Scott Philip Brown (født 12. september 1959 i Kittery, Maine) er en amerikansk politiker, i perioden 2010 - 2012 senator i USAs kongress fra delstaten Massachusetts.
Brown er republikaner og vant overraskende suppleringsvalget som ble avholdt 19. januar 2010 for å erstatte Ted Kennedy som døde høsten 2009. Demokratene hadde holdt dette mandatet siden 1953, da John F. Kennedy ble valgt. Brown ble støttet av grupperinger innen Tea Party-bevegelsen da han ble valgt, men har vært en av de mer moderate republikanerne siden innsettelsen.
Fra 2004 til 2010 var Brown delstatssenator i Massachusetts for distriktet Norfolk, Bristol og Middlesex.
Han ble kåret til årets person i Boston 2010 av avisa The Boston Globe.
I 2014 vant han det republikanske primærvalget i New Hampshire, og vil stille til valg til senatet i november 2014 fra denne staten.
Yuki Kobayashi
Yuki Kobayashi (小林 由貴) er en japansk langrennsløper, som representerer Gifu Hino Motors Ski Club.
Kobayashi deltok under Junior-VM på ski 2007 i Tarvisio, hvor hun endte på 57.-plass i 5 km fri teknikk og to dager senere endte på 27.-plass i 10 km jaktstart. Året etter, deltok hun i U23-VM på ski 2008 i Malles Venosta, hvor det ble to 17.-plasser i henholdsvis 10 km klassisk og 15 km fri teknikk.
Hestehodebotia
Hestehodebotia er en art i gruppen smerlinger. Det er en bunnlevende ferskvannsfisk som blir opptil 25 cm lang.
Yuki Kobayashi
Under U23-VM på ski 2010 i Hinterzarten startet hun med en 14.-plass i 10 km klassisk, og avsluttet mesterskapet rett utenfor pallen på en 4.-plass, 21,5 sekunder bak vinneren Astrid Øyre Slind fra Norge.
Året etter, under Asiatiske vinterleker 2011 i Almaty tok Kobayashi ett sølv og to bronsemedaljer. Hun ble deretter tatt ut i den japanske troppen til Ski-VM 2011 i Oslo, hvor hun endte på en 42.-plass i 15 km jaktstart. Fem dager senere gikk hun Japan inn til en 11.-plass på stafetten, på lag med Madoka Natsumi, Masako Ishida og Michito Kashiwabara. Mesterskapet ble avsluttet med en 27.-plass i 30 km fri teknikk.
To år senere, under Ski-VM 2013 i Val di Fiemme endte Kobayashi på 44.-plass i 15 km skiathlon, 47.-plass under 10 km fri teknikk, og avsluttet med en 35.-plass på den klassiske tremila.
Under Ski-VM 2015 i Falun, startet Kobayashi mesterskapet med en 34.-plass under 15 km skiathlon, fulgte opp med en imponerende 11.-plass under 10 km fri teknikk, og avsluttet med en 30.-plass på den klassiske tremila.
Skeppsdalsström
Skeppsdalsström er et tettsted og en øy i Värmdö kommune i Stockholms län i landskapet Uppland i Sverige. I 2010 hadde tettstedet 1 573 innbyggere.
Cory gasskraftverk
Cory gasskraftverk er et varmekraftverk ved Saskatoon i Saskatchewan i Canada. Det har en installert produksjonskapasitet på 228 MW, fordelt på 2+1 gassturbiner med kogenerasjon. Brenseltypen er naturgass. Kraftverket stod ferdig i 2003. Eier og operatør er selskapet ATCO Power.
Håkan Røde
Håkan Røde, født omkring 1040, i henhold til tradisjonen svensk konge i tidsrommet omkring 1070–1079.
Håkon Røde fikk kongsmakten etter at Halstein vegret seg for å lede blotet for sveaerne omkring år 1070 (eventuelt døde Halstein dette året og det var Inge Stenkilsson den eldre som vegret seg for å blote). Det er mulig at det eksisterte en annen konge av sveaerne, Anund Gårdske, i den første halvdelen av 1070-tallet. Det er trolig at Sverige i realiteten var delt mellom åsatroende sveaerne og de kristne sveaerne. Håkan Røde var da konge over kun de kristne og Anund Gårdske over de åsatroende.
I Vestergøtland skulle da Inge den eldre eller muligens Halstein være konge. Det finnes dog historikere som mener at Håkan Røde var en kompromisskandidat til kongsmakten etter at Halstein frafalt i 1070, og dermed var de kristne sveaerne og vestgøternes kandidat mens de åsatroende krevde Anund Gårdske. Halsteins bror, Inge den eldre, hadde formodenlig bare støtte fra de aller mest harde og kompromissløse kristne i Vestergøtland. Usikkerheten rundt dette gir et bilde av Sverige som en ikke-enhetlig stat.
Det eksisterer lite kunnskap om Håkan Rødes familie, kun at han antagelig var en uekte sønn til Stenkil og dermed halvbror til Halstein og Inge den eldre. Det fortelles at han ved tinget i Uppsala tok «unge Olofs mor» til hustru, det vil si Erik Hedningens enke. Enkelte historikere, som Sven Tunberg og Halvdan Koht, mener at Håkan også ble gift med norske Tora Torbergsdatter, mor til de norske kongene Magnus II og Olav Kyrre, etter at hennes mann, kong Harald Hardråde, døde i 1066.
En av de få kilder som finnes er den skadete runesteinen Håkanstenen (U 11) ved Hovgården på Adelsö i Mälaren. Steinen ble reist over kong Håkan Rødes sønn Erik. På steinen finnes et kvinnenavn, Gyla, som muligens var Eriks mor og Håkan Rødes make. Teksten på runesteinen avsluttes med å konstatere at kongen og hans hustru lot steinen risse etter Erik. Steinen er det første dokumenterte bruk av ordet konge i Sverige.
Rostov oblast
Rostov oblast (russisk: Ростовская область; Rostovskaja oblast) er en oblast i det sørlige Russland i regionen Nord-Kaukasus. Den grenser til Volgograd oblast i øst, Kalmykia og Stavropol kraj i sør, Krasnodar kraj og Ukraina i vest og Ukraina og Voronezj oblast i nord.
Hovedstad er Rostov-na-Donu, og de andre støtte byene er Taganrog, Sjakhty, Novotsjerkassk, Volgodonsk, Novosjakhtinsk og Batajsk.
Elven Don, en av de største i Europa, renner gjennom oblasten fram til munningen i Azovhavet. Innsjøer dekker 0,4 % av oblastens areal.
Områdets viktigste industrier er jordbruk, matvareindustri, tungindustri, kullindustri og bilproduksjon.
De største etniske gruppene er russere (87,36 prosent ved folketellingen i 2002), ukrainere (2,69 prosent) og armenere (2,5 prosent).
Vladimir Fjodorovitsj Tsjub har vært guvernør i Rostov oblast siden oktober 1991.
Kommuner i departementet Martinique
Dette er en liste over de 34 kommunene i det oversjøiske departementet Martinique i Frankrike.
(CAC) Communauté d'agglomération du Centre de la Martinique, dannet i 2001.
Mörtnäs
Mörtnäs er et tettsted og en øy i Värmdö kommune i Stockholms län i landskapet Uppland i Sverige. I 2010 hadde tettstedet 1 511 innbyggere.